AQSh yangi xavfsizlik choralariga bo‘ysunmagan aviakompaniyalarga mamlakat hududiga kirishni man etadi

AQSh yangi joriy etilayotgan xavfsizlik choralariga bo‘ysunishdan bosh tortgan aviakompaniyalarga mamlakat hududiga kirishni man etishni rejalashtirmoqda. Bu haqda Reuters’ning AQSh ichki xavfsizlik vazirligidagi manbasiga tayanib, “Gazeta.ru” xabar berdi.

Oldinroq ichki xavfsizlik vazirli Jon Kelli AQShga yo‘l olayotgan xorij yo‘lovchi samolyotlari uchun xavfsizlikning yangi choralari joriy etilishini bildirgandi. 
Yangi choralar doirasida portlovchi moddalar mavjudligiga oid yangi skanerlash tizimi, shuningdek, aviareys yo‘lovchilarini skanerlashni takomillashtirish ko‘zda tutilmoqda. 
AQSh kelgusida samolyot salonida elektronika olib o‘tilishini man etishi mumkinligi bildirilmoqda.